Legal Document

Category: 30

Text:
10β. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70100/489 της 26 Ιαν./11 Φεβρ.  1974 (ΦΕΚ Β΄ 150) Περί κυρώσεως συμφωνητικού «περί Καταβολής Επιδόματος Εκτάκτων Συνθηκών» εις τους Πλοιάρχους και Πληρώματα των Υπηρετούντων επί Πλοίων άνω των 4.500 T.D.W. Έχοντες υπ’ όψιν: 1.Τας διατάξεις του άρθρ. 5 του Α.Ν. 3276/1944 «περί Συλλογικών Συμβάσεων εν τη Ναυτική Εργασία» ως τούτο ισχύει σήμερον. 2.Το υπ’ αριθ. 81/23.1.71 κοινόν έγγραφον της Ενώσεως Ελλήνων Εφοπλιστών και της Πανελληνίου Ναυτικής Ομοσπονδίας, δι’ ου υπεβλήθη ημίν προς κύρωσιν το υπογραφέν την 22αν Ιαν. 1974 μεταξύ της πρώτης αφ’ ενός και της δευτέρας και των εις την δύναμιν ταύτης υπαγομένων κλαδικών οργανώσεων αφ’ ετέρου Συμφωνητικόν περί χορηγήσεως επιδόματος εκτάκτων συνθηκών, αποφασίζομεν: Κυρούμεν το από 22ας Ιαν. 1974 υπογραφέν Συμφωνητικόν μεταξύ των νομίμων εκπροσώπων της Ενώσεως Ελλήνων Εφοπλιστών αφ’ ενός και της Πανελληνίου Ναυτικής Ομοσπονδίας και των εις την δύναμιν ταύτης υπαγομένων κλαδικών οργανώσεων αφ’ ετέρου, «περί καταβολής επιδόματος εκτάκτων συνθηκών», εις τους πλοιάρχους και τα  Σελ. 530,912 Τεύχος 517-Σελ. 104 πληρώματα πλοίων άνω των 4.500 T.D.W.,του οποίου η ισχύς άρχεται την 1ην Ιαν. 1974 και λήγει την 31ην Δεκ. 1974. Η παρούσα μετά του κειμένου του κυρουμένου Συμφωνητικού δημοσιευθήτω δια της Εφημερίδος της Κυβερνήσεως. ΣΥΜΦΩΝΗΤΙΚΟΝ της 22ας Ιαν. 1974 Μεταξύ αφ’ ενός της «Ενώσεως Ελλήνων Εφοπλιστών» και αφ’ ετέρου:1)της Πανελληνίου Ναυτικής Ομοσπονδίας, 2)της Πανελληνίου Ενώσεως Πλοιάρχων πάσης τάξεως Εμπορικού Ναυτικού, 3)της Πανελληνίου Ενώσεως Μηχανικών Ε.Ν., 4)του Πανελληνίου Συνδέσμου Αξιωματικών Ασυρμάτου Θ.Α.Ξ., 5)της Πανελληνίου Ενώσεως Μηχανικών Μηχανών Εσωτερικής Καύσεως Ε.Ν., 6)της Πανελληνίου Ενώσεως Ναυτομαγείρων Ε.Ν. «Ο Άγιος Σπυρίδων», 7)της Πανελληνίου Ενώσεως Θερμαστών Θαλάσσης «Ο Στέφενσων», 8)της Πανελληνίου Ενώσεως Θαλαμηπόλων Ε.Ν., 9)της Πανελληνίου Ενώσεων Ναυτών Ε.Ν. 1.Εις τους Πλοιάρχους Α΄ τάξεως, Αξιωματικούς πάσης τάξεως και ειδικότητος και τους αντιστοίχους δοκίμους αξιωματικούς, καθώς και εις το κατώτερον πλήρωμα, συμπεριλαμβανομένων και των ανειδικεύτων ναυτικών, των ναυτολογουμένων επί φορτηγών πλοίων άνω των 4.500 τόννων D.W., χορηγείται από 1ης Ιαν. 1974 επίδομα εκτάκτων συνθηκών εκ Λιρών Αγγλίας 20.00 κατά μήνα και ναυτικόν. 19.Ζ.θ.10β Φορτηγά Πλοία άνω των 4.500 τόννων 2.Του ανωτέρω εκτάκτου επιδόματος δικαιούνται οι κατά την 1ην Ιαν. 1974 και εντεύθεν ναυτολογημένοι ή ναυτολογηθησόμενοι ναυτικοί της παρ. 1 του παρόντος. 3.Δια κλάσματα μηνός, το άνω επίδομα υπολογίζεται προς 0,67 της Λίρας Αγγλίας δι’ εκάστην ημέραν υπηρεσίας, του μηνός υπολογιζομένου εις 30 ημέρας. 4.Το ανωτέρω έκτακτον επίδομα, έχον το χαρακτήρα όλως εκτάκτου παροχής, δεν αποτελεί αύξησιν μισθού, ουδέ περιοδική παροχή και, κατ’ ακολουθίαν δε συνυπολογίζεται εις τα πάσης φύσεως ποσοστιαία ή πάγια επιδόματα αμοιβάς εκτάκτων εργασιών, υπερωρίας, αποζημιώσεις λόγω καταγγελίας της συμβάσεως ναυτολογήσεως, ναυαγίου, αδείας ασθενείας ή εργατικού ατυχήματος ή μισθούς ασθενείας. 5.Το ανωτέρω επίδομα συμψηφίζεται εν όλω ή εν μέρει προς α)την διαφοράν μεταξύ του ύψους των μισθών, των οριζομένων υπό των εν ισχύϊ Συλλογικών Συμβάσεων και των τυχόν συνομολογηθέντων δι’ ατομικών συμβάσεων μειζόνων μισθών και β)την τυχόν αύξησιν των μισθών δι’ υπογραφησομένων νέων Συλλογικών Συμβάσεων. 6.Η ισχύς του παρόντος Συμφωνητικού, αρχομένη από 1ης Ιαν. 1974, λήγει την 31ην Δεκ. 1974. 7.Το παρόν συνετάγη εις τριπλούν, εξ ων ανά έν αντίτυπον έλαβον η Ένωσις Ελλήνων Εφοπλιστών και η Πανελλήνιος Ναυτική Ομοσπονδία, το δε τρίτον θέλει κατατεθή παρά τη αρμοδία Υπηρεσία του Υπουργείου Εμπορικής Ναυτιλίας και υπογράφεται ως έπεται: (Έπονται υπογραφαί)